**KØBSAFTALE VEDRØRENDE KOLONIHAVEHUS**

Haveforeningens navn: Langmarken 1916, Horsens

Matr.nr.: 67aa

**Overdragelsen vedrører et kolonihavehus på et ikke særskilt matrikuleret havelod.**

**Havelod nr.**

**Beliggende på: Vej**

**Underskrevne**

|  |  |  |
| --- | --- | --- |
| Navn:  |  |  |
| Adresse:  |  |  |
| Tlf.nr.:  |  |  |
| E-mailadresse:  |  |  |

(herefter benævnt: ”**sælger**”)

**Sælger herved til medunderskrevne**

|  |  |  |
| --- | --- | --- |
| Navn:  |  |  |
| Adresse:  |  |  |
| Tlf.nr.:  |  |  |
| E-mailadresse:  |  |  |

(herefter benævnt: ”**køber**”)

Sælger og køber benævnes samlet for ”**parterne**”

**For overdragelsen gælder i øvrigt følgende nærmere vilkår:**

**§1 Aftaler vedr. kolonihavehuset/Det overdragne**

**1.1** Kolonihavehuset og anden bebyggelse på havelodden sælges, som det er, og forefindes på overdragelsesdagen og som beset af køber.

Køber er oplyst om og accepterer, at vurderingsrapporten alene er udarbejdet til brug for fastsættelse af den maksimale salgspris. Rapporten beskriver ikke husets stand eller eventuelle fejl og mangler og har ikke virkning som en tilstandsrapport udarbejdet af en byggesagkyndig.

Køber er derfor forud for underskrift af denne købsaftale opfordret til at lade kolonihavehuset og dets installationer gennemgå af egen byggesagkyndig med henblik på at undersøge og fastslå kolonihavehusets stand. Dette gælder særligt, hvis sælger er et dødsbo.

**1.2** Kolonihavehuset sælges med de samme rettigheder, byrder og forpligtelser, hvormed det har tilhørt sælger og tidligere ejere. Der henvises til kolonihavehusets eventuelle blad i tingbogen samt til de gældende lokalplaner, deklarationer, vedtægter for haveforeningen og hovedlejekontrakt eller skøde. En evt. andel i haveforeningen sælges med samtlige de til andelen knyttede rettigheder og pligter.

 I handlen medfølger alt løsøre i form af indbo og inventar, herunder haveredskaber og havemøbler:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, gå til §1.5. Hvis ja, henvises til vedlagte løsøreliste.

**1.3** Sælger bekræfter, at medfølgende hårde hvidevarer og øvrigt løsøre afleveres gældfrit og i brugbar stand:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, angiv evt. gæld eller fejl og mangler:

**1.4** Køber og sælger har aftalt, at sælger inden overtagelsesdagen skal udbedre mangler eller andet:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis ja, beskriv, hvad der skal udbedres:

**1.5** Sælger bekræfter om kolonihavehuset:

**At** der ikke sælger bekendt har været tvister, retssager eller syns- og skønssager vedrørende fejl og mangler ved kolonihavehuset:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, beskriv, hvad der har været:

**At** der sælger bekendt ikke er skjulte fejl eller mangler ved kolonihavehuset:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, beskriv, hvad der er:

**At** der sælger bekendt ikke er eller har været konstateret eller afhjulpet skader forårsaget ved angreb af svamp eller insekter:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, beskriv, hvad der har været:

**At** kolonihavehuset og øvrige indretninger og installationer på havelodden er lovligt opført, indrettet og benyttet:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, beskriv, hvad der har været:

**At** krav fra foreningen om lovliggørelse af byggeri og/eller anden indretning eller forhold på havelodden er opfyldt:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, beskriv, hvad der har været:

Sælger oplyser:

**At** kolonihavehuset er tilsluttet offentlig kloak og renseanlæg:

|  |  |  |  |  |
| --- | --- | --- | --- | --- |
| Ja |  |  | Nej |  |

**At** kolonihavehuset er forsikret mod bygningsbrand
Forsikringsselskabets navn: Police nr:

Eller

**At** kolonihavehuset er forsikret mod bygningsbrand via en kollektiv forsikring, og at vilkår herfor kan indhentes hos foreningens bestyrelse:

|  |  |
| --- | --- |
| Ja |  |

**At** Sælger er et dødsbo:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis ja: Dødsboet fraskriver sig ethvert ansvar for skjulte fejl og mangler. Huset sælges derfor som beset af køber.

**1.6** Køber bekræfter om kolonihavehuset

**At** hvis foreningens bestyrelse undtagelsesvist giver skriftligt samtykke til, at køber kan overtage pligten til at lovliggøre forhold i havens anlæg og bebyggelse fra sælger, skal denne lovliggørelse være udført og godkendt af foreningens bestyrelse senest 6 måneder efter overtagelsesdagen.

 **At** hvis lovliggørelsen ikke er udført inden denne frist, accepterer køber, at foreningen kan vælge at lovliggøre forhold i havens anlæg og bebyggelse for købers regning eller ekskludere køber af foreningen.

 **At** hvis sælger er et dødsbo, så erklærer køber sig indforstået med, at der ikke kan gøres misligholdelsesbeføjelser gældende overfor dødsboet i anledning af evt. fejl og mangler ved huset, herunder retten til at hæve handlen, fordre afslag i prisen eller kræve erstatning, hverken nu eller senere. Sælger er dog ikke uden ansvar for adkomstmangler.

**§ 2a Aftaler vedr. ejerskab (adkomst) i kolonihavehuset**

**2a.1** Sælger bekræfter at være ejer af kolonihavehuset, og at der ikke er tinglyst adkomst til en tidligere ejer af kolonihavehuset:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis ja: gå til §2b.

**2a.2** **Hvis der er svaret nej under 2a.1**:

Såfremt det af tingbogen fremgår, at en anden end sælger er ejer (adkomsthaver) til kolonihavehuset, er sælger forpligtet til at sørge for, at tingbogen bliver rettet senest 4 uger efter overtagelsesdagen, så købers adkomst kan tinglyses.

 Som sikkerhed for sælgers forpligtelse til at rette tingbogen, er haveforeningen, eller den der sørger for handlen, berettiget til at tilbageholde op til kr. 25.000,00 af købesummen, indtil sælger dokumenterer, at tingbogens ejerforhold er rettet.

 Omkostningerne ved sælgers rettelse af tingbogen afholdes af sælger. Omkostninger ved tinglysning af købers ejerskab (adkomst) til kolonihavehuset afholdes af køber.

**§2b Aftaler vedr. pant i kolonihavehuset**

**2b.1**  Sælger oplyser og dokumenterer, at der ikke er tinglyst pant i kolonihavehuset.

|  |  |  |
| --- | --- | --- |
| Ja |  | (gå til § 3) |

Eller

**2b.2** Sælger oplyser, at der er tinglyst pant i kolonihavehuset:

|  |  |  |
| --- | --- | --- |
| Ja |  | (udfyld § 2b.3.) |

**2b.3** Der er tinglyst pant i kolonihavehuset jf. vedlagte tingbogsattest af indsæt dato for tingsbogsattest og sælger oplyser følgende herom:

Kolonihavehuset er på overdragelsestidspunktet behæftet med følgende tinglyste hæftelser:

 1. Ejerpantebrev panthaver: beløb:

 2. Anden pantegæld panthaver: beløb:

Hæftelsen kan frigives/aflyses mod indbetaling af kr.

 Jf. vedlagte skriftlige erklæring fra panthaver.

**2b.4** Køber er udtrykkeligt gjort opmærksom på, at hvis en panthaver fremsætter begæring om salg af kolonihavehuset på tvangsauktion, **skal** haveforeningens bestyrelse ophæve købers medlemskab af haveforeningen.

**§3 Aftaler om anden gæld, kaution mv.**

**3.1** Uden for købesummen overtager køber gældsposter eller kautionsforpligtelser:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, gå til § 3.4

Hvis ja, hvilke gældsposter:

Hvad der er aftalt om disse gældsposter:

**3.2** Hvis foreningen har kautioneret for sælgers gæld, er sælger forpligtet til at sikre og inden overtagelsesdagen dokumentere, at denne kaution bortfalder i forbindelse med handlen.

 Hvis sælger har kautioneret for haveforeningens gæld, er haveforeningen forpligtet til at fremskaffe skriftlig dokumentation for sælgers frigørelse for denne kaution inden overtagelsesdagen.

3.3 Køber indtræder uden for købesummen i haveforeningens lån i realkreditinstitut og/eller bank:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis ja, sker indtrædelsen med solidarisk hæfte eller pro rata hæftelse?

Køber indtræder uden for købesummen som kautionist i haveforeningens lån i realkreditinstitut og/eller bank:

|  |  |  |  |  |
| --- | --- | --- | --- | --- |
| Ja |  |  | Nej |  |

Det er en betingelse for køber, at køber har modtaget oplysninger om vilkårene for en sådan kautionsforpligtelse, herunder størrelsen af den gæld, der kautioneres for og kautionens hæftelsesform, inden købsaftalens underskrift. Haveforeningen er forpligtet til at fremskaffe sådanne oplysninger til køber.

**3.4 Endvidere bekræfter sælger:**

**At** der ikke påhviler kolonihavehuset gæld, utinglyste rettigheder eller forpligtelser, transporter mv.:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, hvilke gældsposter mv. påhviler kolonihavehuset, som overføres til køber:

**At** al forfalden gæld vedr. anlægsarbejder og tilslutninger til vej, fortov, fællesantenne, el, gas, vand, kloak, rensnings- og ledningsanlæg eller anden gæld vedrørende kolonihavehuset er betalt i forbindelse med handlens afslutning:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, hvilke gældsposter mv. bliver ikke betalt og overføres til køber:

 **At** der ikke er udført arbejder, afsagt kendelser eller truffet beslutninger af offentlige myndigheder vedrørende kolonihavehuset, hvor udgifterne senere vil blive pålagt kolonihavehuset:

|  |  |  |  |  |
| --- | --- | --- | --- | --- |
| Ja |  |  | Nej |  |

Hvis nej, hvilke udgifter vil senere blive pålagt kolonihavehuset og overført til køber:

**§4 Aftaler om overtagelse af kolonihavehuset**

**4.1** Kolonihavehuset overtages af køber den , kl. Køber får dispositionsret over kolonihavehuset fra den , fra hvilken dato risikoen for huset overgår til køber.

**4.2** Hvis kolonihavehuset er fuld- og nyværdiforsikret mod brandskade, overgår risikoen for bygningerne dog allerede til køber ved købsaftalens underskrift. Køber er da berettiget til erstatningen fra brandforsikringen efter de herom gældende regler og er forpligtet til at opfylde den indgåede handel.

**4.3** Sælger skal vedligeholde kolonihavehuset forsvarligt indtil den dag, dispositionsretten overgår til køber.

**4.4** Sælger afleverer senest på overtagelsesdagen samtlige nøgler, tegninger af kolonihavehuset, byggetilladelser, brugsanvisninger til hvidevarer m.v., i det omfang disse findes.

**4.5** Inden køber kan disponere over kolonihavehuset, skal købesummen være indbetalt. Dette gælder, uanset om det sker før eller på overtagelsesdagen.

**4.6** Sælger bekræfter med sin underskrift på købsaftalen, at lejemålet/brugsretten til havelodden er opsagt senest pr. overtagelsesdagen.

**4.7** Hvis der er strøm på havelodden, er sælger forpligtet til at framelde el hos forsyningsselskabet senest pr. overtagelsesdagen. Køber skal, inden denne overtager huset, tilmelde sig elforsyning ved det relevante elforsyningsselskab. Såfremt køber ikke rettidigt tilmelder sig elforsyning, er foreningen berettiget til at opkræve beløb hos medlemmet, som foreningen har betalt til el-forsyningsselskabet eller til Kolonihaveforbundet i medfør af Forbundsvedtægtens § 8, stk. 5.

**§5 Aftaler om refusion**

**5.1** På overtagelsesdagen laver parterne i fællesskab en sædvanlig refusionsopgørelse. Saldo afregnes kontant direkte mellem parterne.

Parterne sørger i forening for aflæsning og afmåling vedrørende el, vand og varme m.v. Parterne sørger endvidere for i forening at give forsyningsværkerne meddelelse om ejerskiftet.

**5.2** Ydelser, der forfalder før eller på skæringsdagen og som alene vedrører sælgers ejerperiode, betales af sælger.

**5.3** Køber kan ikke foretage modregning i refusionssaldoen for eventuelle mangelskrav uden sælgers samtykke.

**5.4** Sælger sørger selv for afmelding af betalingsservice vedrørende de udgifter på kolonihavehuset, der forfalder efter overtagelsesdagen (forfaldsdag og sidste rettidige indbetalingsdag er ikke nødvendigvis den samme).

**§6 Aftaler om købesummen og dens betaling (berigtigelse)**

**6.1** Køberen er oplyst om, at foreningen, som medlem af Kolonihaveforbundet, er underlagt en række bestemmelser, som er gældende for kolonihavehuse, herunder prisfastsættelsen.

**6.2** Den maksimale salgspris som have og bebyggelse lovligt kan sælges/overdrages til er:

Samlet vurdering, jfr. vurderingsrapport kr.

Foreningsmæssig værdi/andelsværdi, jf. vurderingsrapport kr.

Maksimal salgspris kr.

Medfølgende løsøre kr.

Maksimal salgspris inkl. løsøre kr.

Evt. nedslag i prisen kr.

Købers overtagelse af sælgers gæld kr.

**KØBESUM kr.**

**6.3 Sælger garanterer, at købesummen er holdt indenfor den maksimalt tilladte salgspris for hus og eventuelt løsøre, og at køber ikke har betalt beløb til sælger ud over købesummen.**

**6.4** Købesummen betales kontant på følgende måde: Købesum deponeres senest d.. som er sidste bankdag før overtagelsesdagen i **Arbejdernes Landsbank, Horsens,** **reg.nr. 5343, konto nr. 0000345389**.

**6.5** Købers deponering af købesummen sker på betingelse af, at et evt. pant anført i § 2b samt evt. anden pantegæld, der ikke skal overtages af køber, aflyses af sælger senest 4 uger efter overtagelsesdagen. Til sikkerhed herfor tilbageholdes i købesummen et beløb svarende til hovedstolen på det tinglyste pantebrev, indtil sælger fremlægger dokumentation for aflysning af pant.

**6.6** Eventuelle renter af de beløb, der er deponeret hos haveforeningen, tilfalder haveforeningen. Eventuelle renteudgifter af de beløb, der er deponeret hos haveforeningen, dækkes af sælger.

**6.7** Som led i handelen skal haveforeningen, eller den som sørger for handlen, betale følgende ud af det deponerede beløb:
a) evt. restancer og gæld til foreningen:
b) beløb, som ifølge købsaftalen skal betales af sælger eller modregnes i købesummen:
c) indfrielse og frigivelse/aflysning af pant angivet i § 2b med kr. indsæt beløb:
d) indfrielse af de i § 3 anførte transporter, gæld eller hæftelser, der ikke skal overtages
 af køber, samt
e) omkostningerne ved handlen:

**6.8** Det deponerede beløb kan tidligst frigives til sælger på overtagelsesdagen, når den lovpligtige fortrydelsesret er udløbet, og når betingelserne i pkt. 6.7 er opfyldt.

**6.9** Ved en underskudshandel (hvor købesummen ikke kan dække betaling af de poster, der er nævnt i § 6.7) skal sælger senest 10 dage før overtagelsesdagen indbetale det manglende beløb til foreningen/den der sørger for handlen. Såfremt den 10. dag falder på en lørdag, søndag eller en helligdag, udskydes sælgers betalingsfrist til den næstkommende dag.

Hvis sælger ikke senest på overtagelsesdagen skriftligt har dokumenteret, at dette er sket, kan køber træde tilbage fra handlen ved skriftlig meddelelse herom. Meddelelse om dette skal være kommet frem til foreningen/den der sørger for handlen senest 3 dage efter, at køber bliver bekendt med, at sælger ikke har indbetalt det manglende beløb. Såfremt den 3. dag falder på en lørdag, søndag eller en helligdag, udskydes sælgers betalingsfrist til den næstkommende dag.

**§7 Individuelle aftaler**

**§8 Lejeaftale/brugsretsaftale**

**8.1** Da overdragelsen omfatter en bygning på jord, som ikke er ejet af bygningens ejer, skal der ved siden af denne købsaftale udarbejdes en lejeaftale/brugsretsaftale mellem køber og haveforeningen. Hvis en sådan aftale ikke foreligger i underskrevet stand senest på overtagelsesdagen, er foreningen berettiget til at bede køber om enten at fjerne kolonihavehuset, eller at sælge det til en ny køber.

Det er fra foreningens side en betingelse for indgåelse af lejekontrakt/brugsretsaftale om havelodden, at køber samtidig køber kolonihavehuset på havelodden.

**8.2** Det er fra købers side en betingelse for handlen, at der mellem køber og haveforening indgås en lejeaftale om købers leje af havelodden eller en brugsretsaftale i andelsforeningen. Hvis en sådan aftale ikke foreligger i underskrevet stand senest på overtagelsesdagen, er køber berettiget til at træde tilbage fra handlen uden omkostninger forbundet hermed.

**§9 Handlens gennemførelse og omkostninger herved**

**9.1** Gebyr til haveforeningen eller den, som sørger for handlen, er fastsat til kr. 0,00

**9.2** Haveforeningen eller den, der sørger for handlen, skal sørge for, at handlen gennemføres hurtigst muligt og således, at restkøbesummen kan frigives til sælger senest 4 uger efter overtagelsesdagen, medmindre frigivelsen forsinkes som følge af sælgers forhold.

**9.3** Det er mellem parterne aftalt, at omkostningerne ved handlens gennemførelse kr. 0,00 betales af: Parterne med halvdelen til hver.

**9.4** Hver part betaler omkostninger til egne rådgivere, herunder evt. advokat.

**9.5** Der har ikke medvirket ejendomsmægler ved denne handel.

**§10 Oplysninger fra Haveforeningen**

**§11 Handlens dokumenter**

**11.1** Køber er underkastet Kolonihaveforbundets regler og haveforeningens vedtægter og ordensregler, samt den for området gældende lejeaftale, skøde og/eller deklaration/lokalplan om kolonihaveområdets anvendelse.

**11.2** Køber bekræfter ved sin underskrift at være bekendt med følgende dokumenter:
- Haveforeningens vedtægter, ordens- og byggeregler
- Kolonihaveforbundets vurderingsregler
- Vurderingsrapport Sælgers ejererklæring om installationers lovlighed
I øvrigt henvises til kolonihaveforbundets hjemmeside: kolonihaveforbundet.dk, Sydøstjyllands Kolonihavekreds’ hjemmeside: sydoestjyllands-kolonihavekreds.dk og Haveforeningen Langmarken 1916’s hjemmeside: langmarken1916.dk

**11.3** De i § 11.2 anførte dokumenter er en del af aftalegrundlaget, og køber bekræfter ved sin underskrift på denne købsaftale at have læst og forstået disse dokumenter.

Dato:

|  |  |  |
| --- | --- | --- |
| Som køber: |  | Som sælger |
|  |  |  |
| Underskrift(er) |  | Underskrift(er) |

**Haveforeningen bekræfter:**

* at køber er optaget som medlem af haveforeningen med rettigheder og pligter ifølge foreningens vedtægter og ordensregler
* at køber har fået udleveret foreningens vedtægter og ordensregler samt de bestemmelser, haveforeningen i øvrigt er pålagt
* at købesummen er fastsat efter Kolonihaveforbundets vurderingsregler,
* at køber bestyrelsen bekendt ikke har betalt beløb til sælger ud over vurderingsprisen
* at en evt. foreningsmæssig værdi /andelsværdi er fastsat ud fra foreningens seneste årsregnskab på vurderingstidspunktet.

På haveforeningens vegne:

|  |  |  |
| --- | --- | --- |
| Martin BuchFormand |  |  |
| Navn |  | Underskrift |